|  |
| --- |
| ЗАЦВЕРДЖАНА |
| Пастанова  Міністэрства адукацыі |
| Рэспублікі Беларусь  10.07.2023 № 192 |
|  |

Вучэбная праграма

па вучэбным прадмеце «Сусветная гісторыя» для X класа ўстаноў адукацыі, якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання

(базавы ўзровень)

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Сусветная гісторыя» (далей – вучэбная праграма) прызначана для вывучэння вучэбнага прадмета на базавым узроўні ў X–XI класах устаноў адукацыі, якія рэалізуюць адукацыйныя праграмы агульнай сярэдняй адукацыі.

2. Дадзеная вучэбная праграма разлічана:

для X класа (са старажытных часоў да канца ХVIII ст.) на 35 гадзін (1 гадзіна на тыдзень);

для XI класа (XIX – пачатак XXI ст.) на 34 гадзіны (1 гадзіна на тыдзень).

Настаўнік мае права з улікам асаблівасцей арганізацыі адукацыйнага працэсу ва ўстанове адукацыі, вучэбна-пазнавальнай дзейнасці і пазнавальных магчымасцей вучняў змяніць колькасць вучэбных гадзін і паслядоўнасць вывучэння матэрыялу ў межах вучэбнага часу, прызначанага для засваення зместу раздзелаў. Рэзервовы час дапушчальна выкарыстоўваць для правядзення кантролю ведаў і ўменняў па пэўным раздзеле дадзенай вучэбнай праграмы.

3. Мэта вывучэння вучэбнага прадмета «Сусветная гісторыя» на базавым узроўні – развіццё асобы вучня ў працэсе яго інтэграцыі ў сучаснае сацыякультурнае асяроддзе Беларусі пры засваенні асноў сістэматызаваных тэарэтычных ведаў, авалоданні спосабамі вучэбна-пазнавальнай дзейнасці з інфармацыяй аб найважнейшых працэсах сусветнай гісторыі са старажытных часоў да пачатку XXI ст., набыцці асобаснага жыццёвага вопыту, неабходнага для паспяховай сацыялізацыі асобы.

4. Задачы вывучэння вучэбнага прадмета «Сусветная гісторыя» на базавым узроўні:

засваенне сістэмных тэарэтычных ведаў са старажытных часоў да пачатку XXI ст.; авалоданне спецыяльнымі спосабамі вучэбна-пазнавальнай дзейнасці (прадметныя кампетэнцыі);

фарміраванне вопыту пераўтваральнай і творчай пазнавальнай дзейнасці, развіццё ўменняў выкарыстоўваць засвоеныя веды, уменні, вопыт у вучэбна-пазнавальнай дзейнасці і жыццёвых сітуацыях (метапрадметныя кампетэнцыі);

фарміраванне асноў нацыянальнай, грамадзянскай, культурнай ідэнтычнасці асобы; выхаванне грамадзянскасці і патрыятызму (асобасныя кампетэнцыі).

5. Рэкамендуемыя формы і метады навучання і выхавання.

У працэсе засваення зместу вучэбнага матэрыялу выкарыстоўваюцца прадуктыўныя, часткова-пошукавыя (эўрыстычныя), праблемнага выкладу, даследчыя (практычныя) метады. Сярод адпаведных ім форм навучання: удзел у распрацоўцы і рэалізацыі адукацыйных (даследчых) праектаў, дыскусіях, правядзенне экскурсій, наведванне музеяў (экспазіцый, выстаў), правядзенне сустрэч з вядомымі суайчыннікамі.

Рэкамендуемыя віды вучэбна-пазнавальнай дзейнасці: работа з гістарычнай картай як крыніцай інфармацыі; аналіз гістарычных крыніц рознага жанру; самастойнае складанне абагульняючых (параўнальных, сінхраністычных) табліц (схем, дыяграм); рашэнне пазнавальных задач і праблемных сітуацый; выкананне заданняў пошукавага (даследчага) характару; праектная дзейнасць.

6. Чаканыя вынікі засваення дадзенай вучэбнай праграмы:

6.1. асобасныя вынікі навучання арыентаваны на фарміраванне жыццёвага вопыту, светапогляду, асобаснай і грамадзянскай пазіцыі, каштоўнасных арыентацый асобы. Асобасныя вынікі засваення зместу дадзенай вучэбнай праграмы выяўляюцца ў тым, што вучань:

кіруецца ў паводзінах традыцыйнымі каштоўнасцямі, прынятымі ў сучасным беларускім грамадстве;

валодае нацыянальнай самасвядомасцю, пачуццём патрыятызму;

дэманструе сацыяльна актыўныя і адказныя паводзіны;

праяўляе талерантнасць, гатоўнасць і здольнасць да ўзаемаразумення, дыялогу і супрацоўніцтва;

6.2. метапрадметныя вынікі навучання выяўляюцца ў тым, што вучань:

вызначае мэты свайго навучання, фармулюе суб’ектыўна новыя задачы ў вучэбна-пазнавальнай дзейнасці;

самастойна арганізуе сваю дзейнасць, плануе ўласныя вучэбныя дасягненні;

ажыццяўляе прадуктыўную пазнавальную вучэбную дзейнасць на аснове сфарміраваных агульнавучэбных навыкаў;

валодае лагічнымі аперацыямі параўнання, аналізу, сінтэзу, абагульнення, устанаўлення аналогій і прычынна-выніковых сувязей паміж фактамі і з’явамі, доказу і абвяржэння;

рацыянальна тлумачыць на аснове сфарміраваных ведаў і аналізу ўласнага вопыту з’явы і падзеі, якія адбываюцца ў сучасным жыцці;

крытычна ўспрымае інфармацыю, атрыманую з розных крыніц, правільна інтэрпрэтуе і выкарыстоўвае яе ў адукацыйных і агульнакультурных мэтах;

6.3. у адпаведнасці з прадметнымі вынікамі навучання вучням трэба засвоіць тэарэтычныя веды, якія характарызуюць гістарычны працэс у цэлым і розныя бакі грамадскага развіцця; найбольш істотныя прычынна-выніковыя сувязі; асноўныя гістарычныя паняцці ў іх сістэме і ўзаемасувязі. Прадметныя вынікі навучання прадстаўлены ў «Асноўных патрабаваннях да вынікаў вучэбна-пазнавальнай дзейнасці вучняў».

7. Змест навучання па вучэбным прадмеце «Сусветная гісторыя» пабудаваны ў адпаведнасці з канцэнтрычным прынцыпам, што прадугледжвае засваенне зместу вучэбнага матэрыялу ў X–XI класах на праблемна-тэарэтычным узроўні.

ГЛАВА 2

ЗМЕСТ ВУЧЭБНАГА ПРАДМЕТА Ў X КЛАСЕ.

ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

УВОДЗІНЫ (1 гадзіна)

Сэнс і прызначэнне гісторыі як навукі. Роля сусветнай гісторыі як галіны гістарычнай навукі. Перыядызацыя гісторыі. Фармацыйны і цывілізацыйны падыходы.

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

вызначэнне паняццяў: гістарычны факт, гістарычны час, гістарычная прастора, фармацыя, цывілізацыя;

тыпы гістарычных крыніц; асноўныя падыходы да вывучэння гісторыі (фармацыйны і цывілізацыйны);

умець:

канкрэтызаваць змест паняццяў: гістарычны факт, гістарычны час, гістарычная прастора, фармацыя, цывілізацыя;

вызначаць тып гістарычнай крыніцы;

характарызаваць і параўноўваць фармацыйны і цывілізацыйны падыходы ў вывучэнні гісторыі.

ЦЫВІЛІЗАЦЫІ Старажытнага свету

(7 гадзін)

Першабытная гісторыя чалавецтва. Перыядызацыя гісторыі першабытнага грамадства. Праблема паходжання чалавека. Антрапагенез. Сацыягенез. З’яўленне рэлігіі і мастацтва. Неалітычная рэвалюцыя.

Эканоміка і палітычная карта Старажытнага Усходу. Прыродныя ўмовы і развіццё арашальнага земляробства. Асноўныя гаспадарчыя заняткі. Сацыяльная структура грамадства. Гарады-дзяржавы Старажытнага Усходу. Стварэнне аб’яднаных дзяржаў і імперый. Ачаговы характар развіцця старажытнаўсходніх цывілізацый.

Грамадства і дзяржава ў краінах Старажытнага Усходу. Усходняя дэспатыя. Сацыяльныя адносіны панавання-падпарадкавання. Сістэма дзяржаўнага кіравання.

Старажытная Грэцыя. Ля вытокаў старажытнагрэчаскай цывілізацыі. Прыродныя ўмовы. Асноўныя гаспадарчыя заняткі насельніцтва. Антычны поліс. Правы грамадзян. Дзяржаўны лад старажытнагрэчаскіх полісаў. Класічны перыяд. Крызіс поліснай сістэмы. Паходы Аляксандра Македонскага і ўзнікненне новых дзяржаў.

Старажытны Рым. Прыродныя ўмовы і заняткі жыхароў Апенінскага паўвострава. Праўленне цароў у Рыме. Рымская рэспубліка. Пачатак шырокай ваеннай экспансіі і стварэнне прафесійнай арміі. Крызіс рэспубліканскай сістэмы. Рымская імперыя: ад грамадства грамадзян да грамадства падданых.

Культурная спадчына старажытных цывілізацый. Развіццё пісьменства. Эпас і літаратура. Пачатак развіцця навуковых ведаў. Архітэктура, скульптура, жывапіс. Грамадскія відовішчы. Узнікненне хрысціянства. Сусветнае значэнне антычнай культуры.

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнне паняццяў: першабытнае грамадства, антрапагенез, сацыягенез, неалітычная рэвалюцыя, рэлігія, мастацтва, сацыяльная структура, усходняя дэспатыя, дзяржава, грамадскі падзел працы, антычнасць, элінізм, хрысціянства;

перыядызацыю гісторыі першабытнага грамадства, гісторыі цывілізацый Старажытнага Усходу, гісторыі Старажытнай Грэцыі, гісторыі Старажытнага Рыма;

асноўныя этапы антрапагенезу і сацыягенезу;

асноўныя дасягненні першабытнага грамадства; культурная спадчына цывілізацый Старажытнага Усходу і антычнасці;

умець:

канкрэтызаваць змест паняццяў: першабытнае грамадства, антрапагенез, сацыягенез, неалітычная рэвалюцыя, рэлігія, усходняя дэспатыя, дзяржава, грамадскі падзел працы, антычнасць, элінізм, хрысціянства;

лакалізаваць на гістарычнай карце рэгіёны з’яўлення першых людзей, дзяржавы Старажытнага Усходу;

выяўляць і тлумачыць заканамернасці з’яўлення рэлігіі, вытворчай гаспадаркі, грамадскага падзелу працы, сацыяльнай дыферэнцыяцыі, пісьменства, гандлю, першых цывілізацый;

характарызаваць палітычнае, сацыяльна-эканамічнае і культурнае развіццё дзяржаў Старажытнага Усходу і антычнасці;

тлумачыць прычынна-выніковыя сувязі паміж гістарычнымі фактамі, раскрываць узаемаабумоўленасць змен у асноўных сферах грамадскага жыцця: прыродныя ўмовы – гаспадарчыя заняткі насельніцтва – спецыфіка дзяржаўнага ладу; назапашванне ведаў – з’яўленне пісьменства, з’яўленне няроўнасці людзей – з’яўленне дзяржавы;

праводзіць аналіз зместу гістарычных дакументаў як крыніц інфармацыі аб падзеях гісторыі Старажытнага свету;

характарызаваць дасягненні першабытнага грамадства і ўклад у сусветную культуру цывілізацый Старажытнага Усходу і антычнасці;

рыхтаваць і прэзентаваць паведамленні пра гістарычных асоб Старажытнага Усходу і антычнасці з ацэнкай вынікаў іх дзейнасці.

ЦЫВІЛІЗАЦЫІ СЯРЭДНЯВЕЧЧА

(12 гадзін)

Тэма 1. Заходняя Еўропа і Візантыя (5 гадзін)

Палітычная карта сярэдневяковай Еўропы. Ранняе сярэднявечча: ад варварскіх каралеўстваў да імперыі Карла Вялікага. Еўропа Высокага сярэднявечча: феадальная раздробленасць. Позняе сярэднявечча: фарміраванне цэнтралізаваных дзяржаў.

Еўропа феадальная. Ранняе сярэднявечча – зараджэнне феадальных адносін. Сюзерэнітэт – васалітэт, феадальная іерархія. Саслоўі сярэдневяковага грамадства. Познефеадальнае грамадства. Гарады Заходняй Еўропы. Рамяство і гандаль.

Еўропа хрысціянская. Хрысціянізацыя Еўропы. Царкоўны раскол 1054 г. Роля Царквы ў палітычным, эканамічным і культурным жыцці Еўропы. Светаўспрыманне і сістэма жыццёвых каштоўнасцей еўрапейцаў.

Культура заходнееўрапейскага Сярэднявечча. Сістэма адукацыі ў Заходняй Еўропе. Універсітэты. «Сем вольных мастацтваў». Літаратура. Архітэктура. Ранняе Адраджэнне і ранні гуманізм.

Візантыя ў Сярэднявеччы. Візантыйская імперыя на палітычнай карце Сярэднявечча. Сацыяльныя адносіны ў Візантыі. Візантыйскія гарады. Праваслаўная царква ў Візантыі. Культурная спадчына Візантыі.

Тэма 2. Славянскія народы ў Сярэднявеччы (3 гадзіны)

Палітычнае развіццё славянскага свету ў Сярэднявеччы. З’яўленне славян і пачатак славянскай дзяржаўнасці. Утварэнне першых славянскіх дзяржаў. Славянскія землі ў перыяд раздробленасці.

Эканоміка і грамадства славян у перыяд Сярэднявеччы. Асноўныя гаспадарчыя заняткі. Узнікненне гарадоў і іх развіццё. Асаблівасці сацыяльнага развіцця і феадальных адносін.

Культура ўсходніх, заходніх і паўднёвых славян. Язычніцтва славян. Прыняцце і распаўсюджанне хрысціянства. З’яўленне славянскага пісьменства. Літаратура, архітэктура і жывапіс. Уплыў рэлігіі на духоўнае і культурнае развіццё славян.

Тэма 3. Цывілізацыі Азіі, Афрыкі і Амерыкі (3 гадзіны)

Гаспадарчае жыццё і палітычная карта Азіі ў Сярэднявеччы. Асноўныя гаспадарчыя заняткі насельніцтва. Этнічныя змены. Палітычная карта Азіі ў Сярэднявеччы: Кітай, дзяржава Чынгісхана, Японія, Арабскі халіфат, дзяржава Цімура, Асманская імперыя, Індыя.

Сацыяльныя адносіны ў сярэдневяковых цывілізацыях Азіі. Сацыяльная структура сярэдневяковых усходніх цывілізацый. Асаблівасці сацыяльных адносін сярэдневяковых усходніх цывілізацый (Танскі Кітай, Японія, мусульманскія краіны, Індыя). Культура.

Амерыка і Афрыка ў Сярэднявеччы. Геаграфічнае становішча і заняткі насельніцтва Амерыканскага кантынента ў Сярэднія вякі. Земляробства ў Амерыцы і першыя дзяржавы. Дзяржавы Цэнтральнай Амерыкі ў Сярэднявеччы. Асноўныя дзяржавы Андскага рэгіёна ў Сярэднявеччы. Сацыяльная структура і культурныя дасягненні дзяржаў Амерыкі. Сярэдневяковыя дзяржавы Афрыкі.

Урок абагульнення (1 гадзіна)

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнне паняццяў: феадальная раздробленасць, цэнтралізаваныя дзяржавы, васальныя адносіны, саслоўе, асабістая залежнасць, пазямельная залежнасць, натуральныя павіннасці, адпрацовачныя павіннасці, феадалізм, тымар;

перыядызацыю гісторыі Сярэдніх вякоў;

асноўныя працэсы палітычнага, сацыяльна-эканамічнага развіцця заходнееўрапейскай цывілізацыі, славянскіх дзяржаў, цывілізацый Азіі, Афрыкі і Амерыкі ў Сярэднія вякі;

культурную спадчыну заходнееўрапейскай цывілізацыі, славянскіх дзяржаў, цывілізацый Азіі, Афрыкі і Амерыкі ў Сярэднія вякі;

умець:

канкрэтызаваць значэнне паняццяў: Сярэднія вякі, феадальная раздробленасць, цэнтралізаваныя дзяржавы, саслоўна-прадстаўнічая манархія, васальныя адносіны, саслоўе, асабістая залежнасць, пазямельная залежнасць, натуральныя павіннасці, адпрацовачныя павіннасці, феадалізм, Адраджэнне (Рэнесанс), тымар;

лакалізаваць на гістарычнай карце перамяшчэнні варварскіх плямёнаў у перыяд Вялікага перасялення народаў; еўрапейскія дзяржавы, якія існавалі ў Сярэднія вякі, цывілізацыі Азіі, Афрыкі і Амерыкі;

выяўляць і тлумачыць заканамернасці развіцця дзяржаў, сацыяльных адносін у краінах Заходняй Еўропы, славянскага свету, цывілізацыях Азіі, Афрыкі і Амерыкі;

характарызаваць палітычнае, сацыяльна-эканамічнае і культурнае развіццё дзяржаў Сярэднявечча;

параўноўваць, сістэматызаваць, абагульняць гістарычныя факты, звязаныя з развіццём гарадоў, феадальных і сацыяльных адносін, культуры, рэлігіі ў краінах Заходняй Еўропы, славянскага свету, у цывілізацыях Азіі, Афрыкі і Амерыкі;

праводзіць аналіз зместу гістарычных дакументаў як крыніц інфармацыі аб падзеях гісторыі Сярэдніх вякоў;

параўноўваць і тлумачыць пункты гледжання на розныя гістарычныя працэсы і з’явы гісторыі Сярэдніх вякоў;

характарызаваць дасягненні і ўклад у сусветную культуру цывілізацый Сярэднявечча;

вызначаць і абгрунтоўваць сваё стаўленне да розных версій і ацэнак гістарычных падзей і асоб;

рыхтаваць і прэзентаваць паведамленні пра гістарычных асоб Сярэднявечча з ацэнкай вынікаў іх дзейнасці.

ЛЯ ВЫТОКАЎ ІНДУСТРЫЯЛЬНАЙ ЦЫВІЛІЗАЦЫІ

(15 гадзін)

Тэма 4. Заходні свет у ХVІ–ХVІІІ стст. (8 гадзін)

Новы час як асаблівы перыяд сусветнай гісторыі. Новы час і яго перыядызацыя. Вытокі Новага часу. Палітычная карта Еўропы ў XVI ст. Зараджэнне індустрыяльнай цывілізацыі.

Зараджэнне капіталізму. Вытокі капіталізму. Рост еўрапейскай эканомікі і гандлю, развіццё банкаўскай сістэмы. Гандлёвая рэвалюцыя і рэвалюцыя цэн. Першапачатковае назапашванне капіталу. Прадпрымальніцтва і капіталісты. Гандлёвыя кампаніі і палітыка меркантылізму. Пачатак прамысловай рэвалюцыі.

Гуманізм і Адраджэнне. Гуманізм – філасофія Адраджэння. Мастацтва Адраджэння. Зараджэнне сучаснай навукі. Развіццё палітычных ідэй, свецкай адукацыі і кнігадрукавання.

Пачатак еўрапейскай каланіяльнай экспансіі. Вытокі каланіяльнай экспансіі і яе асаблівасці. Эканамічныя матывы, роля царквы і дзяржавы. Барацьба еўрапейскіх краін за валоданне марскімі гандлёвымі шляхамі. Стварэнне каланіяльных імперый.

Рэфармацыя і рэлігійныя войны. Прычыны і перадумовы Рэфармацыі. Пачатак Рэфармацыі ў Германіі. Распаўсюджанне Рэфармацыі ў Еўропе і заснаванне пратэстанцкіх цэркваў. Раскол Еўропы на каталіцкую і пратэстанцкую. Контррэфармацыя.

Еўрапейская навука і культура канца XVI–XVII ст. Навуковая рэвалюцыя. Фарміраванне новай карціны свету. Ідэі сацыяльнай роўнасці і народнага суверэнітэту. Літаратура і мастацтва.

Еўрапейскі абсалютызм. Барацьба вялікіх дзяржаў за панаванне ў Еўропе ў XVI–XVIII стст. Станаўленне абсалютысцкіх дзяржаў. Рэвалюцыя і ўстанаўленне парламенцкай манархіі ў Англіі.

Кантрасты XVIII ст.: эпоха Асветніцтва і рэвалюцыі. Ідэалогія Асветніцтва. Тэорыі абмежаванай манархіі і народнага суверэнітэту і прынцып падзелу ўлад. Асветны абсалютызм. Амерыканская рэвалюцыя ў Новым свеце і Вялікая французская рэвалюцыя ў Еўропе.

Тэма 5. Расія і славянскія народы (3 гадзіны)

Расійская дзяржава на парозе Новага часу (XVI–XVII стст.). Утварэнне адзінай Расійскай дзяржавы. Праўленне Івана Грознага. Стварэнне дзяржаўнага апарата пры Іване Грозным. Знешняя палітыка Івана Грознага. «Смутны час». Культура Расійскай дзяржавы ў ХVІ–ХVII стст.

Эпоха пераўтварэнняў у Расіі ў XVIII в. Праўленне Пятра I і рэформы ў Расіі. Ваенныя перамогі Пятроўскай Расіі. Дзяржаўнае кіраванне. Асноўныя напрамкі знешняй палітыкі пры пераемніках Пятра. «Асветны абсалютызм» Кацярыны II. Культура Расійскай дзяржавы ў ХVIІI ст.

Славянскія народы ў XVI–XVIII стст. Утварэнне Рэчы Паспалітай. Крызіс і падзелы Рэчы Паспалітай. Становішча славянскіх народаў у складзе Асманскай імперыі. Славянскія землі ў складзе імперыі Габсбургаў. Культура заходніх і паўднёвых славян.

Тэма 6. Цывілізацыі Азіі і Афрыкі ў ХVI–ХVIII стст. (3 гадзіны)

«Традыцыйнае грамадства» Усходу. Паняцце «традыцыйнае грамадства» і асаблівасці ўсходняга феадалізму. Асноўныя палітычныя цэнтры на Усходзе: Асманская імперыя (Турцыя), Індыя, Кітай і Японія. Сістэма дзяржаўнага кіравання і дзяржаўна-рэлігійная рэгламентацыя жыцця.

Каланіялізм у Азіі і Афрыцы. Сутнасць паняцця «каланіялізм». Гандлёвая экспансія еўрапейскіх дзяржаў. Пачатак тэрытарыяльных захопаў і ўтварэнне калоній. Гандаль рабамі.

Духоўнае жыццё і культура цывілізацый Усходу. Адносіны жыхароў Азіі і Афрыкі да еўрапейцаў. Рэлігійныя сістэмы. Адукацыя і школа. Літаратура і мастацтва.

Урок абагульнення (1 гадзіна)

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнне паняццяў: пратэкцыянізм, індустрыяльная цывілізацыя, рэлігійная вайна, абсалютная манархія, асветны абсалютызм, абмежаваная (канстытуцыйная, парламенцкая) манархія, прыгонніцтва, самадзяржаўе, традыцыйнае грамадства;

перыядызацыю гісторыі Новага часу;

асноўныя працэсы палітычнага, сацыяльна-эканамічнага развіцця заходнееўрапейскай цывілізацыі, славянскіх дзяржаў, цывілізацый Азіі, Афрыкі і Амерыкі ў Новы час;

культурную спадчыну заходнееўрапейскай цывілізацыі, славянскіх дзяржаў, цывілізацый Азіі, Афрыкі і Амерыкі ў Новы час;

умець:

канкрэтызаваць змест паняццяў: Новы час, капіталізм, пратэкцыянізм, гуманізм, індустрыяльная цывілізацыя, першапачатковае назапашванне капіталу, каланіялізм, рэлігійная вайна, абсалютная манархія, Рэфармацыя, Контррэфармацыя, пратэстантызм, навуковая рэвалюцыя, навуковая карціна свету, Асветніцтва, асветны абсалютызм, буржуазная рэвалюцыя, абмежаваная (канстытуцыйная, парламенцкая) манархія, прыгонніцтва, самадзяржаўе, традыцыйнае грамадства;

лакалізаваць на гістарычнай карце тэрыторыі, адкрытыя ў эпоху Вялікіх геаграфічных адкрыццяў; дзяржавы Азіі і Афрыкі, якія існавалі ў Новы час;

параўноўваць, сістэматызаваць і абагульняць гістарычныя факты, звязаныя з развіццём капіталістычных адносін у краінах Заходняй Еўропы, славянскага свету, цывілізацыях Азіі і Амерыкі;

характарызаваць палітычнае, сацыяльна-эканамічнае і культурнае развіццё дзяржаў Новага часу;

дзейнасць найбольш значных палітычных і дзяржаўных асоб і дзеячаў культуры Еўропы, Расіі, цывілізацый Азіі, Афрыкі і Амерыкі;

праводзіць аналіз зместу гістарычных дакументаў як крыніц інфармацыі аб падзеях гісторыі Новага часу;

параўноўваць і тлумачыць пункты гледжання на розныя гістарычныя працэсы і з’явы гісторыі Новага часу;

характарызаваць дасягненні і ўклад у сусветную культуру цывілізацый Новага часу;

рыхтаваць і прэзентаваць паведамленні пра гістарычных асоб і дзеячаў культуры Еўропы, Расіі, цывілізацый Азіі, Афрыкі і Амерыкі з ацэнкай іх дзейнасці.